2. Ugovori o obavljanju privremenih i povremenih poslova
2.1. Ugovor koji se zaključuje direktno između poslodavca i angažovanog lica
Prema stavu 2. člana 197. Zakona o radu poslodavac je dužan da sa licem koje je angažovano za obavljanje privremenih i povremenih poslova, u pisanom obliku zaključi ugovor o obavljanju tih poslova.
Ugovor o obavljanju privremenih i povremenih poslova mora da sadrži sve elemente bitne za obavljanje konkretnog posla, kao i prava i obaveze angažovanog lica i poslodavca, a obavezno sadrži:
1. prezime i ime angažovanog lica, broj lične karte, mesto prebivališta odnosno boravišta;
2. status lica: nezaposleni, zaposleni sa nepunim radnim vremenom, penzionisano lice;
3. vrstu posla i način izvršenja posla;
4. rok izvršenja posla;
5. radno vreme: puno radno vreme, nepuno radno vreme od ____ časova;
6. naknadu za rad (precizno definisati da li je to neto naknada koja se isplaćuje, ili je to bruto naknada iz koje se plaćaju porez i propisani doprinosi za socijalno osiguranje);
7. slučajeve kada se može raskinuti ugovor pre isteka roka na koji je ugovoren.
 Model Ugovora o obavljaju privremenih i povremenih poslova
Nema smetnji da se ugovorom utvrdi pravo lica koje je angažovano, na: troškove prevoza na posao i sa posla, pravo na naknadu troškova za vreme službenog puta (dnevnicu, putne troškove i troškove prenoćišta), naknadu za ishranu u toku rada, kao i da se ugovorom utvrdi obaveza licu da koristi propisana zaštitna sredstva na radu i sl.
2.2. Ugovor koji se zaključuje sa članom omladinske ili studentske zadruge
Radno angažovanje članova omladinske ili studentske zadruge kod poslodavca, po ugovoru o obavljanju privremenih i povremenih poslova, vrši se “posredovanjem” omladinske, odnosno studentske zadruge čiji je član omladinac, odnosno student.
Pre stupanja zadrugara na rad kod poslodavca, zadruga i poslodavac zaključuju ugovor, a zadrugar se upućuje na rad putem uputa – ugovora.
Ugovorom koji se zaključuje između poslodavca i zadruge uređuju se uslovi rada zadrugara i međusobna prava i obaveze zadruge i poslodavca koji radno angažuje člana omladinske, odnosno studentske zadruge radi obavljanja privremenih i povremenih poslova. Ugovor, pored ostalog, sadrži:
· obavezu poslodavca da zadrugaru nadoknadi štetu usled posledica povrede na radu koja je nastala krivicom poslodavca;
· obavezu zadruge da zadrugaru uplati neto naknadu za rad i uplati porez i doprinose za obavezno socijalno osiguranje;
· obavezu zadrugara da poslodavcu nadoknadi štetu koju je namerno prouzrokovao na radu;
· obavezu poslodavca da zadrugaru obezbedi odgovarajuće uslove rada i zaštitu na radu;
· poslove koje će zadrugar da obavlja;
· druga prava, obaveze i uslove rada zadrugara.
Zadruga upućuje zadrugara na rad kod poslodavca na osnovu uputa, koji je istovremeno i ugovor između zadruge i poslodavca koji radno angažuje zadrugara.
Uput sadrži: prezime i ime zadrugara, broj članske karte, naknadu za rad po satu – danu, broj sati – dana rada i ukupan iznos naknade za rad.
Napomena: Poslodavac može, u zavisnosti od obima i kvaliteta obavljenog posla da zadrugaru isplati naknadu po radnom času u većem iznosu od ugovorenog i da prihvati da zadrugaru nadoknadi određene troškove (troškove prevoza na posao i sa posla, troškova za vreme službenog puta i sl.).
U ovom slučaju, po našem mišljenju, plaćanje u većem iznosu zadrugaru, nadoknađivanje troškova i sl. MORA se izvršiti uplatom na račun zadruge, jer sa stanovišta obračuna i plaćanja poreza i doprinosa zadruga je poslodavac.
Ako bi poslodavac vršio bilo kakva plaćanja angažovanom zadrugaru direktno, morao bi sačiniti poseban ugovor (u zavisnosti od osnova plaćanja) koji ne bi imao veze sa zaključenim ugovorom o obavljanju privremenih i povremenih poslova sa članom zadruge.
3. Prava iz radnog odnosa lica angažovanih po ugovoru o obavljanju privreme

